33-årige Thomas Magnussen lider af en sjælden blodsygdom, der ødelægger nyrerne gradvist. Derfor er han i dialyse 3 gange om ugen. 4 timer hver gang. Resten af tiden er han træt og har behov for at sove. Han kan derfor ikke arbejde. For 12 år siden fik han en ny nyre. Nu er den så ødelagt, at den skal skiftes. Mariagerfjord Kommune har været et år om at behandle Thomas Magnussens ansøgning om førtidspension. Efter at vi fortalte historien den 17. oktober kom der skub i sagen. Nu har kommunens pensionsnævn givet Thomas Magnussen førtidspension.
Efter et års ventetid får nyrepatienten Thomas Magnussen fra Arden nu endelig pension. Mariagerfjord Kommune har beviliget førtidspension fra 1. december.